Headington Hill Hall
**Ghislaine Maxwell** (født 25. desember 1961 i Maisons-Laffitte i Île-de-France i Frankrike) er en britisk forretningskvinne.

Hun er datter til avismogulen Robert Maxwell som eide *New York Post* og *Daily Mirror*. I en periode arbeidet hun som del av ledelsen av *New York Post*. Hun arbeidet også i avisen *The European*, som også den var eid av hennes far. Hun ble kjent for sitt forhold med Jeffrey Epstein.

I juli 2020 ble Maxwell arrestert for å ha medvirket i seksuelle overgrep mot flere unge jenter. Hun ble dømt for sexhandel med mindreårige den 29. desember 2021. Straffen ble fastsatt til 20 års fengsel den 28. juni 2022.

Liv og virke
------------

### Bakgrunn

Maxwell ble født som det niende barn av Elisabeth (født Meynard) og Robert Maxwell (tidligere Ján Hoch, tsjekkoslovakiskfødt). Faren var av jødisk familiebakgrunn, moren var hugenott.[] Hun vokste opp i Headington Hill i nærheten av Oxford. Der fikk hun også gå på pikeskolen Headington Hill. Senere gikk hun på Balliol College.

### Storbritannia

Maxwell hadde som yngstebarn et særlig forhold til sin far.

Hun grunnla en eksklusiv Kit-Cat-Klub for kvinner i London og fungerte, mens faren eide Oxford United FC, som direktør for denne fotballklubben. Dessuten arbeidet hun i avisen *The European*, en ukeavis grunnlagt av faren.

Yachten «Lady Ghislaine»; som senere fikk navnet «Dancing Hare»
Da Robert Maxwell ble funnet død den 5. november 1991 i nærheten av Kanariøyene var datteren om bord på hans yacht, som da hadde navnet «Lady Ghislaine», oppkalt etter henne. Hun har alltid bestridt at faren skulle ha druknet ved selvmord og hevdet at han ble myrdet.

Etter farens død brøt hans medieimperium sammen. Han hadde fusket med regnskapene og underslått fra pensjonsfondene. Ved utgangen av 1991 ble konsernets gjeld beregnet til tre milliarder britiske pund.

### New York City

Etter begivenhetene i Europa flyttet hun til USA. Hun kom til New York. Hun arbeidet da i et eiendomsfirma på Madison Avenue og hadde omgang med en gruppe som blant annet omfattet Ivana Trump og Adnan Khashoggis sønn. Hun begynte å ble ansett som et nytt tilskudd blant New York sosietet.

I New York kom i kontakt med med investeringsbankmannen Jeffrey Epstein. Hun traff ham første gang på et selskap i byen etter «difficult break-up with Count Gianfranco Cicogna» fra *Ciga Hotels*-klanen.

I New York arbeidet hun for et boligselskap.Fra 2015 trakk hun seg tilbake fra sine tidligere sosiale forpliktelser. Etter at Epstein ble arrestert i juli 2019 avsluttet hun «TerraMar-prosjektet».

### Rettssak og dom

Politibilde av Epstein i 2006
Maxwell ble forretningspartner med Jeffrey Epstein. Epstein kalte henne sin beste venninne. Epstein hadde gode kontakter med mange politikere og prominente personer, blant annet med den senere president Donald Trump, tidligere president Bill Clinton og britiske prins Andrew. Maxwell ble også fotografert i omgang med for eksempel Harvey Weinstein, Kevin Spacey og advokaten Alan Dershowitz.

I forbindelse med beskyldningene mot Epstein om at han hadde bygd opp et nettverk for seksuell tilgang til mindreårige jenter, ble Maxwell beskyldt for å ha tolerert, og til og med bidratt til, Epsteins forehavender mot jentene. Hun skulle ha hjulpet med å funnet frem til tenåringsjenter og trent dem opp til kjønnslig omgang. Maxwell ble også beskyldt for selv å ha misbrukt en 16-årig jente i 1996. Alt dette har hun avvist, og sagt at hun ikke hadde kjennskap til noen ulovligheter fra Epsteins side.

Virginia Roberts Giuffre gikk til sivilsak mot Maxwell for ærekrenkelser som ble kjent i 2015. Hun hevdet at Maxwell hadde rekruttert henne for Epstein i 1999 og deretter flere ganger ha fått henne til å begå seksuelle handlinger, alt etter å ha møtt henne på Mar-a-Lago i Palm Beach. Maxwell bestred dette. Hun kalte beskyldningene for «åpenbare løgner», og dette førte til rettssaken. I 2017 ble det inngått et forlik mellom partene, som førte til betaling av flere millioner dollar til Giuffre. Det har vært reist en rekke videre anklager mot Maxwell, og 29. desember 2021 ble hun funnet skyldig i fem av seks tiltalepunkter.

Etter at Epstein i august 2019 ble funnet død etter det som ble kjent å ha vært et selvmord i arresthuset i New York City som han han satt i, var Maxwells oppholdssted ukjent. Etter en rettsforhandling 6. januar 2020 på Manhattan vedrørende en sak om offentliggjøring av dokumenter, erklærte Maxwells advokat at hun ikke visste hvor hennes klient oppholdt seg.

I mars 2020 anla Maxwell sak mot Epsteins boforvaltning om dekning av kostnader for sikkerhetstjenester og rettssaker ettersom Epstein i 2004 hadde forsikret henne om at hun alltid skulle være sikret økonomisk. Darren Indyke, en tidligere advokat for Epstein og en av testamentsforvalterne hadde etter hans død bekreftet dette og forsikret at hun skulle få pengene. Flere advokater for påståtte ofre for Epstein motsatte seg dette og sa at det var ofrene som måtte tilstås erstatning fra boet.

Den 2. juli 2020 arresterte FBI Maxwell i et skogsområde nær småstedet Bradford i delstaten New Hampshire. Hun hadde i desember 2019 anonymt fått kjøpt kontant et sted der med omliggende 63 hektar land gjennom et selskap, Granite Reality, og hadde ligget i dekning der i åtte måneder. Videre knyttet etterforskerne mer enn 15 bankkontoer til henne, kontoer der det siden 2016 kunne være deponert opp mot 20 millioner dollar. FBI sa at politiet hadde visst at Maxwell oppholdt seg i New Hampshire, men hadde avventet anklageskriftet før de arresterte henne. I anklagen beskyldes Maxwell og ha samarbeidet med Epstein om en rekke forbrytelser, som i hovedsak hadde tilknytning til seksuelle overgrep. Hun ble også beskyldt for to ganger å ha løyet under ed i 2016. En storjury hadde reist anklagen mot Maxwell. Statsadvokat Audrey Strauss i New York sa ved en pressekonferanse at hennes etats anklager mot Maxwell knyttet seg til perioden 1994 til 1997.

En domstol i New York fant Maxwell kjent skyldig i fem av seks tiltalepunker, som omfattet sexhandel med mindreårige og deltagelse i en kriminell sammensvergelse, og retten avsa dom den 29. desember 2021. Den 29. juni 2022 ble hun dømt til 20 års fengsel.

Referanser
----------

1. ↑   GeneaStar, GeneaStar person-ID maxwellghis[Hentet fra Wikidata]
2. ↑   The Peerage, The Peerage person ID p66553.htm#i665521, besøkt 9. oktober 2017[Hentet fra Wikidata]
3. 1 2 3   www.bbc.co.uk[Hentet fra Wikidata]
4. 1 2 3   «Ghislaine Maxwell requests bail due to 'significant' coronavirus risk», publisert i BBC News Online, utgitt 10. juli 2020[Hentet fra Wikidata]
5. 1 2  "Jury finds Ghislaine Maxwell guilty of sex trafficking a minor for Jeffrey Epstein and four other charges"; besøksdato: 30. desember 2021; utgiver: CNN; forfatternavn: Lauren del Valle; utgivelsesdato: 29. desember 2021; arkiveringsdato: 30. desember 2021; arkiv-URL: .
6. ↑  Whitworth, Damian. «The socialite and the Epstein scandal — Ghislaine Maxwell’s life and times». Besøkt 3. juli 2020 – via thetimes.co.uk.
7. ↑  «Vän till Epstein greps för att ha lurat unga flickor till sex». *Dagens Nyheter*. 2. juli 2020. Besøkt 3. juli 2020.
8. ↑  Lauren del Valle, Mark Morales, Sonia Moghe og Eric Levenson, CNN (28. juni 2022). «Ghislaine Maxwell sentenced to 20 years in prison for sex trafficking minor girls for Jeffrey Epstein». CNN. Besøkt 29. juni 2022.
9. ↑  Caroline Davies (4. januar 2015). «Court papers put daughter of Robert Maxwell at centre of ‘sex slave’ claims». *The Guardian* **(engelsk)**. Besøkt 8. november 2019.
10. ↑  Cranley, Ellen (8. juli 2019). «What to know about British socialite Ghislaine Maxwell, Jeffrey Epstein's alleged madam». *Insider*.
11. ↑  Katja Mitic. «Die „Madame" des pädophilen Multimillionärs». *Die Welt*. Besøkt 24. august 2019.
12. ↑  «Ghislaine Maxwell – Wer ist Epsteins rätselhafte Vertraute?». *Der Tagesspiegel* **(tysk)**. 13. august 2019. Besøkt 7. november 2019.
13. ↑  Caroline Davies (22. august 2019). «The murky life and death of Robert Maxwell – and how it shaped his daughter Ghislaine». *The Guardian* **(engelsk)**. Besøkt 3. juli 2020.
14. ↑  Panorame: Schwere Vorwürfe
15. ↑  Davison, John (7. juni 1992). «All right for some; Maxwell family». *Sunday Times*. s. 11.
16. ↑  Schneier, Matthew (15. juli 2019). «Ghislaine Maxwell, The Socialite on Jeffrey Epstein's Arm». *New York*. Arkivert fra originalen 15. juli 2019. Besøkt 15. juli 2019.
17. ↑  Arnold, Amanda (12. juli 2019). «Everything We Know About Ghislaine Maxwell, Jeffrey Epstein's Alleged Madam». *New York*. Arkivert fra originalen 12. juli 2019. Besøkt 12. juli 2019.
18. ↑  «Seit Monaten ist sie verschwunden – jetzt will Epsteins Komplizin in TV-Interview auspacken». *stern.de* **(tysk)**. 9. desember 2019. Besøkt 6. juli 2020.
19. ↑  «Jeffrey Epstein obituary». *The Times*. 10. august 2019.
20. ↑  «Jeffrey Epstein obituary».
21. ↑  Hautkapp, Dirk (14. august 2019). «Ghislaine Maxwell: Wo ist Jeffrey Epsteins Vertraute?». *www.morgenpost.de* **(tysk)**. Besøkt 6. juli 2020.
22. ↑  «Eine Frau im Zentrum des Epstein-Skandals | DW» **(tysk)**. Deutsche Welle. 31. juli 2019. Besøkt 6. juli 2020.
23. 1 2  Carla Bleiker (31. juli 2017). «Eine Frau im Zentrum des Epstein-Skandals». *Deutsche Welle* **(tysk)**. Besøkt 19. mars 2020.
24. ↑  «Epstein ‘Madam’ Ghislaine Maxwell’s Fancy Pals: Trump, Clinton, Prince Andrew and More». *The Daily Beast*. 2. juni 2020.
25. ↑  «Exclusive: How Ghislaine Maxwell and Kevin Spacey relaxed at Buckingham Palace 'as guests of Prince Andrew'». *The Daily Telegraph*. 3. juli 2020.
26. 1 2  James Hill (18. mars 2020). «Ghislaine Maxwell, citing death threats and extensive legal fees, sues Jeffrey Epstein's estate». *ABC News Internet Ventures* **(engelsk)**. Besøkt 19. mars 2020.
27. ↑  «Even from jail, sex abuser manipulated the system. His victims were kept in the dark».
28. ↑  «Billionaire’s Alleged Sex Slave Settles Libel Case».
29. ↑  News, A. B. C. «Ghislaine Maxwell, citing death threats and extensive legal fees, sues Jeffrey Epstein's estate». *ABC News* **(engelsk)**. Besøkt 6. juli 2020.
30. 1 2  Aud Darrud (30. desember 2021). «Ghislaine Maxwell funnet skyldig i fem av seks tiltalepunkter». NRK. Besøkt 30. desember 2021.
31. ↑  Sara Nathan, Mara Siegler (15. august 2019). «Jeffrey Epstein’s gal pal Ghislaine Maxwell spotted at In-N-Out Burger in first photos since his death». *New York Post* **(engelsk)**. Besøkt 25. august 2019.
32. ↑  Matthew Schneier (19. august 2019). «Ghislaine Maxwell’s Great Escape Didn’t Get Her Far». *The Cut* **(engelsk)**. Besøkt 29. oktober 2019.
33. ↑  Bianca Britton. «Ghislaine Maxwell is the woman at the center of the Jeffrey Epstein scandal. She's not been seen in months». *CNN* **(engelsk)**. Besøkt 5. januar 2020.
34. ↑  «Lawyers for Ghislaine Maxwell and Virginia Giuffre appear in court to hash out plan to unseal documents that name MORE high profile individuals connected to Jeffrey Epstein's sex trafficking ring». *Daily Mail* **(engelsk)**. 16. januar 2020. Besøkt 19. januar 2020.
35. ↑  Victoria Bekiempis (2. juli 2020). «How Ghislaine Maxwell lived a 'life of privilege' on the run». The Guardian.
36. ↑  *Berliner Zeitung:* Fall Epstein
37. ↑  «Fall Jeffrey Epstein: Ghislaine Maxwell soll "entscheidende Rolle" gespielt haben». *Der Spiegel* **(tysk)**. Besøkt 2. juli 2020.
38. ↑  Patrick Jackson (28. juni 2022). «Ghislaine Maxwell sentenced to 20 years over sex trafficking». BBC. Besøkt 29. juni 2022.

Eksterne lenker
---------------

* (en) Ghislaine Maxwell – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND **·** BBC Things
 |